Imtella' Awwissu 19, 2020 - Aġġornata 19 Ta' Awwissu, 2020 5:01pm Żewġt irġiel inqatlu f'delitt doppju li seħħ ilbieraħ filgħaxija fi Triq Locker tas-Sliema. Kollox jindika li l-vittmi huma t-tabib Chris Pandolfino ta' 58 sena u n-negozjant tal-arti Ivor Maciejowski ta' 30 sena. Wieħed mill-vittmi nstab bla ħajja fis-sular t'isfel waqt li l-ieħor instab mejjet fis-sular ta' fuq. Kelliem għall-Pulizija fuq il-post qal li f'dan il-punt xejn m'hu eskluż s'issa għadu ma ġie arrestat ħadd. Fuq il-post waslu diversi uffiċjali tal-pulizija, membri tal-RIU, u tad-distrett li qed jinvestigaw il-każ, u wkoll team mediku u esperti forensiċi. Dwar il-każ infetħet inkjesta maġisterjali mill-Maġistrat Ian Farrugia. Hu mistenni li iktar tard illum il-pulizija tagħti konferenza tal-aħbarijiet b'iktar dettalji. Intant il-pubbliku hu mħeġġeġ li jagħti kull informazzjoni li jista' għandu lill-pulizija, anke b'mod anomimu.